Komission asetus (EY) N:o 775/2003, annettu 5 päivänä toukokuuta 2003, yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista säännöistä annetun asetuksen (EY) N:o 2759/1999 muuttamisesta (ETA:n kannalta merkityksellinen teksti)



Virallinen lehti nro L 112 , 06/05/2003 s. 0009 - 0009



Komission asetus (EY) N:o 775/2003, annettu 5 päivänä toukokuuta 2003, yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista säännöistä annetun asetuksen (EY) N:o 2759/1999 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(1), sellaisena kuin se on viimeksi muutettuna asetuksella (EY) N:o 696/2003(2), ja erityisesti sen 12 artiklan 1 kohdan, sekä katsoo seuraavaa: (1) Komission asetuksen (EY) N:o 2759/1999(3), sellaisena kuin se on viimeksi muutettuna asetuksella (EY) N:o 2251/2002(4), 3 artikla koskee jalostusta ja kaupan pitämistä koskevia toimenpiteitä, ja sen 2 kohdassa luetellaan eräitä kustannuksia, jotka voivat olla tukikelpoisia. Väärintulkinnan estämiseksi olisi ilmaistava selkeästi, että kyseinen luettelo ei ole tyhjentävä. (2) Komission asetuksen (EY) N:o 2222/2000(5), sellaisena kuin se on viimeksi muutettuna asetuksella (EY) N:o 188/2003(6), 1 artiklan 2 kohdassa tarkoitetuissa yhteisön ja kunkin hakijamaan välisissä rahoitussopimuksissa vahvistetaan tukikelpoisten kustannusten määrittelyssä käytettävät muuttujat. Tämän vuoksi on aiheellista ottaa huomioon kyseisten sopimusten asiaa koskevat määräykset. (3) Asetus (EY) N:o 2759/1999 olisi näin ollen muutettava vastaavasti. (4) Tässä asetuksessa säädetyt toimenpiteet ovat maatalouden rakenteiden ja maaseudun kehittämisen komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2759/1999 seuraavasti: 1) Korvataan 3 artiklan 2 kohdan ensimmäinen virke seuraavasti: "Tukikelpoisiin kustannuksiin voivat kuulua erityisesti:" 2) Lisätään 8 a artikla seuraavasti: " 8 a artikla Rahoitussopimukset Kunkin ohjelman tukikelpoisten kustannusten osalta on noudatettava komission asetuksen (EY) N:o 2222/2000(7) 1 artiklan 2 kohdassa tarkoitetun yhteisön ja kyseisen hakijamaan välisen rahoitussopimuksen määräyksiä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä toukokuuta 2003. Komission puolesta Franz Fischler Komission jäsen (1) EYVL L 161, 26.6.1999, s. 87. (2) EUVL L 99, 17.4.2003, s. 24. (3) EYVL L 331, 23.12.1999, s. 51. (4) EYVL L 343, 18.12.2002, s. 8. (5) EYVL L 253, 7.10.2000, s. 5. (6) EUVL L 27, 1.2.2003, s. 4. (7) EYVL L 253, 7.10.2000, s. 5.